# Jasmin Paris

Jasmin Karina Paris (Manchester, novembre de 1983) és una corredora de muntanya anglesa, que ha estat campiona nacional i ha establert rècords per a la Bob Grahamn Round i la Ramsay Round. El 2024 va ser la primera dona a completar amb èxit les Maratons de Barkley.
És molt coneguda a la Gran Bretanya com a corredora d'alta muntanya, però a l'escenari internacional es va consolidar com a corredora després de la seva victòria a les Skyrunner World Series 2016 (Sky Extreme) i de guanyar la medalla de bronze als Campionats del món de Skyrunning 2016 (Sky Ultra). Va rebre una atenció important dels mitjans per la seva victòria general a la Spine Race del 2019. El 2024 es va convertir en la primera dona a completar amb èxit les Maratons de Barkley, ultramarató que se celebra anualment a l'estat de Tennessee.

## Biografia

Paris va néixer a Manchester i va créixer al Peak District. Mentre estava a la Universitat de Liverpool, va ser membre de l'Open Air Club, que fomentava les activitats a l'aire lliure. No obstant això, no va començar a córrer fins que va deixar la universitat el 2008 i estava treballant a Glossop, a prop de la seva ciutat natal, Hadfield, a Derbyshire, tot i que havia fet una mica de motxilla i caminava molt per alta muntanya. Després d'un any sabàtic de dotze mesos a Minnesota, va tornar al Regne Unit i el 2020 es va traslladar a Edimburg, on va començar a competir de forma més assídua.
Ha obtingut els seus millors resultats en les curses més llargues. Les seves victòries inclouen la Three Peaks Race, Wasdale, Borrowdale, Langdale Horseshoe, Ennerdale Horseshoe i la de l'illa del Jura, i ha guanyat la sèrie Lakeland Classics Trophy. Així mateix, va guanyar els Scottish Hill Running Championships el 2014 i el 2015 i el 2015 i el 2018 va guanyar el British Fell Running Championships.
L'any 2015 va començar a tenir més protagonisme en el món de les curses d'ultra distància. A l'abril d'aquell any va establir un nou rècord femení d'11:09 h a la Fellsman, acabant quarta a la general, i al juny va ser la primera dona en acabar, i segona a la general, en la cursa de cinc dies Dragon's Back Race a Gal·les.
El 23 d'abril de 2016 va completar la Bob Graham Round amb un temps de 15:24 hores, escurçant en més de dues hores i mitja el rècord femení que fins aquell moment tenia la britànica Nicky Spinks. El rècord es va mantenir fins al juliol de 2020, quan Beth Pascall va córrer la Bob Graham Round en 14:34 h. El juny el mateix any va córrer la ronda Ramsay amb un temps de 16:13 hores, que no només va ser un nou rècord femení, sinó el temps més ràpid conegut d'aquesta ruta. Es va mantenir el rècord general fins al 2019, quan Es Tresidder la va córrer un minut més ràpid.
Al juliol va ocupar el tercer lloc a la Buff Epic Trail 105K, que va ser la cursa del Campionat del Món de Skyrunning 2016 per a la categoria ultra. A l'agost va acabar en sisena posició a l'UTMB, la seva primera cursa de 100 milles i al setembre es va coronar campiona de la sèrie Extreme de la Skyrunner World Series 2016, després d'haver guanyat tant la Tromsø SkyRace com la Glen Coe Skyline. A l'octubre va establir un nou rècord femení per a la Paddy Buckley Round, amb un temps de 18:33 hores.
París va establir un nou rècord de cursa a la Spine Race de 2019 al llarg del Pennine Way, acabant les 268 milles (431.3 km) el 16 de gener en 83 hores, 12 minuts i 23 segons. Tot i les pauses per alletar el seu nadó, es va convertir en la primera dona a guanyar l'esdeveniment en general, i va superar el rècord anterior de 95:17 h establert per Eoin Keith el 2016, així com el rècord femení anterior de 109:54 h aconseguit per Carol Morgan el 2017.
El juliol de 2021 París va completar un circuit de vint-i-nou cims Munros als Cairngorms, establint un rècord femení tornant al punt de partida en vint-i-quatre hores. El mateix any, va guanyar l'Ultra Tour Monte Rosa a Suïssa.
El març de 2022 va competir a les Maratons de Barkley a Frozen Head State Park, Tennessee. També va completar una "Fun Run" de tres bucles, la primera vegada durant nou anys que una dona ho feia. El març del 2023 va ser la segona dona que va intentar un quart bucle, que va acabar, però no dins del límit de temps. El març de 2024 va establir un altre rècord a les Maratons de Barkley en convertir-se en la primera dona a completar l'esdeveniment amb un temps de 59:58:21 h, només 99 segons dins del temps de tall.
Fins a l'any 2022 va estar sota el patrocini d'Inov-8, però va optar per córrer amb el nom de Green Runners, un grup ecologista del qual és cofundadora.

## Vida personal

És filla dels matemàtics Jeff Paris i Alena Vencovská, està casada amb el corredor Konrad Rawlik, i és mare de dos fills.
El 2008 es va graduar a la Universitat de Liverpool i el 2020 es va doctorar per la Universitat d'Edimburg amb la tesi doctoral titulada Novel regulators of cancer stem cell biology in acute myeloid leukaemia. Actualment és veterinaria i professora sènior a la Royal (Dick) School of Veterinary Studies de la Universitat d'Edimburg.

## Referències

* ↑ «Companies House: Carnethy Hill Running Club.».
* 1 2 3 «NEWSFLASH: Jasmin Paris completes the 2024 Barkley Marathons» (en anglès). www.ukhillwalking.com, 22-03-2024. [Consulta: 22 març 2024].
* 1 2 «British ultrarunner Jasmin Paris is first woman to finish Barkley Marathons» (en anglès). The Guardian, 22-03-2024. ISSN: 0261-3077 [Consulta: 23 març 2024].
* ↑ «Jasmin Paris and Jonathan Albon are EXTREME Champions». skylinescotland.com. [Consulta: 26 octubre 2017].
* ↑ «Skyrunning World Championships 2016 ULTRA – Images and Summary». iancorless.org, 24-07-2016. [Consulta: 26 octubre 2017].
* ↑ (en anglès) , 17-01-2019.
* ↑ Tough Girl: Jasmin Paris.
* ↑ «Stories - Alumni». University of Liverpool.
* ↑ Ben Abdelnoor, "Jasmin Paris", The Fellrunner, Spring 2013, 68-69.
* ↑ «Jasmin Paris: 'I rarely run on roads, only to get to the hills'» (en anglès). , 20-05-2016.
* ↑ Three Peaks Race: Winners 1954-2015Arxivat 2016-10-22 a Wayback Machine.
* ↑ «Race Results – Lakeland Classics Trophy» (en anglès britànic). [Consulta: 23 març 2024].
* ↑ «2015 Jura Race Report.». Arxivat de l'original el 2020-11-29. [Consulta: 27 març 2024].
* ↑ Johnson, Bill The Fellrunner, Spring 2013, pàg. 64–65.
* ↑ «Hall of Fame». Carnethy Hill Running Club.
* ↑ «British Champions». Fellrunner.
* ↑ «Adam Perry posts third Fellsman win as Jasmin Paris sets new women's record». www.grough.co.uk. [Consulta: 23 març 2024].
* ↑ «2015» (en anglès britànic). The Fellsman. [Consulta: 23 març 2024].
* ↑ «Jim Mann and Jasmin Paris triumph in five-day Dragon's Back Race». www.grough.co.uk, 26-06-2015. [Consulta: 23 març 2024].
* ↑ Dragon’s Back Race: 2015 Results.
* ↑ Paris, Jasmin The Fellrunner, Summer 2016, pàg. 48–51.
* ↑ Corless, Ian. «Episode 110 – MDS Special and Jasmin Paris» (en anglès), 29-04-2016. [Consulta: 23 març 2024].
* ↑ Trail Running Magazine: Damian Hall and Beth Pascall Look Back on Trail Records.
* ↑ UKClimbing.com: Jasmin Paris Breaks Ramsay Round Record; Inov-8: Jasmin Paris: A 16:13 Ramsay Round Record.
* ↑ «Interview: Es Tresidder on his Ramsay Round Record». www.ukclimbing.com, 08-07-2019.
* ↑ International Skyrunning Federation: Hernando and Chaverot Ultra Champions. Spain, Czech Republic and Japan Take the Medals.
* ↑ Hicks, Meghan. «Jasmin Paris Post-2016 UTMB Interview», 28-08-2016.
* ↑ «Albon and Paris are Extreme champions». Skyrunner World Series, 19-09-2016.
* ↑ Inov-8: Jasmin Paris Rewrites the Mountain Running Record Books.
* ↑ Ingle, Sean «Jasmin Paris becomes first woman to win 268-mile Montane Spine Race» (en anglès). The Guardian, 17-01-2019. ISSN: 0261-3077.
* ↑ Ingle, Sean «Sabrina Verjee sets record for running 214 Wainwright peaks in less than six days» (en anglès). The Guardian, 17-06-2021. ISSN: 0261-3077.
* ↑ «Nursing mother smashes 268-mile Montane Spine Race record» (en anglès). BBC News, 17-01-2019.
* ↑ Wilson, Mark. «Jasmin Paris and Kim Collison Set 24-Hour Munros Records in July». www.irunfar.com, 28-07-2021.
* ↑ , 07-09-2021.
* ↑ «Jasmin Paris Completes Barkley Marathons 'Fun Run'». inov-8.com.
* ↑ Dickinson, Marley. «Jasmin Paris bows out of Barkley Marathons after four loops». Running Magazine, 16-03-2023.
* ↑ «How the Green Runners are making the planet fitter». Runner's World, 29-07-2022.
* ↑ Paris, Jasmin. «Talking of fells, ...: Bob Graham». Talking of fells, ..., 01-05-2016. [Consulta: 23 març 2024].
* ↑ «Paris, Prof. Jeffrey Bruce, (born 15 Nov. 1944), Professor of Mathematics, Manchester University, 1984–2017, now Emeritus» (en anglès). WHO'S WHO & WHO WAS WHO. [Consulta: 23 març 2024].
* ↑ «Dr Alena Vencovská- School of Mathematics». personalpages.manchester.ac.uk. [Consulta: 23 març 2024].
* ↑ «Tromsø SkyRace® 2016 Preview – Skyrunner® Extreme Series» (en anglès). IAN CORLESS, 04-08-2016. [Consulta: 23 març 2024].
* ↑ Fellsman: 2016 Results.
* ↑ «Meet Jasmin Paris - The record-breaking ultra runner, mum and vet». inov-8.com.
* 1 2 «Jasmin Paris» (en anglès). University of Edinburgh Research Explorer. [Consulta: 24 març 2024].
* ↑ «Catalogue record for thesis: Novel regulators ...». DiscoverEd. University of Edinburgh. [Consulta: 24 març 2024].

## Enllaços externs

* Perfil de Jasmin Paris a Power of 10